
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS
2022 M. SPALIO 13 D. ĮSAKYMO NR. AD-1-1182 „DĖL CENTRALIZUOTŲ IR DECENTRALIZUOTŲ VIEŠŲJŲ PIRKIMŲ VYKDYMO TVARKOS TAISYKLIŲ TVIRTINIMO“ PAKEITIMO

2024 m. gegužės  2 d. Nr. AD-1-334
Kėdainiai

P a k e i č i u Centralizuotų ir decentralizuotų viešųjų pirkimų vykdymo tvarkos taisykles, patvirtintas Kėdainių rajono savivaldybės administracijos direktoriaus 2022 m. spalio 13 d. įsakymu Nr. AD-1-1182 „Dėl Centralizuotų ir decentralizuotų viešųjų pirkimų vykdymo tvarkos taisyklių tvirtinimo“:
1. Pakeičiu 20 punktą ir jį išdėstau taip:
„20. Esant nuolatiniam ar dažnam poreikiui visus metus pirkti to paties tipo prekes ar paslaugas, Pirkimų valdymo sistemoje gali būti parengiama viena Inicijavimo paraiška dėl visų tokių per metus atliekamų pirkimų. Šios pirkimo inicijavimo paraiškos vertė negali būti didesnė nei              15 000,00 Eur be pridėtinės vertės mokesčio (toliau – PVM)“.
2. Pakeičiu 24.1 papunktį ir jį išdėstau taip:
„24.1. perkamos prekės, paslaugos ar darbai, kurių pirkimo sutarties vertė ne didesnė kaip 
15 000,00 Eur be PVM“.
3. Pakeičiu 43 punktą ir jį išdėstau taip: 
„43. Komisijai ar Pirkimų organizatoriui atlikus pirkimo procedūras, pirkimo sąlygos, Komisijos protokolas, kuriuo buvo nustatytas laimėtojas, Apklausos pažyma (mažos vertės pirkimų, atliekamų neskelbiamos apklausos būdu, atveju), laimėtojo pasiūlymas, pirkimo sutarties projektas ir kiti pirkimo sutarties sudarymui reikalingi pirkimo dokumentai ne vėliau kaip per 10 kalendorinių  dienų nuo laimėtojo nustatymo dienos perduodami Pirkimų valdymo sistemos priemonėmis Perkančiajai organizacijai, jei nėra gauta pretenzijų ar ieškinių“.
4. Pakeičiu 44 punktą ir jį išdėstau taip:
„44. Perkančioji organizacija, sudariusi pirkimo sutartį ar atlikusi pirkimo sutarties pakeitimą, ne vėliau kaip per 15 kalendorinių dienų nuo pirkimo sutarties sudarymo ar pirkimo sutarties pakeitimo,  CVP IS paskelbia laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus Viešųjų pirkimų įstatymo 86 straipsnio 9 dalyje nustatyta tvarka“. 






Administracijos direktorius			          Gintautas Muznikas

